Аттың басы
Далада аттың бас сүйегі жатыр. Келді жүгіріп ін қазғыш сұр тышқан. О, о! Міне! Қандай ақбоз үй, бұл үйде кім тұрады? – дейді. Ешкім дыбыс бермеді. Енді мұнда ін қазғыш сұр тышқан тұрады деп жүгіріп үйге кірді. Тарбақтап секіріп бақылдауық бақа келді. Міне!...қандай ақбоз үй, бұл үйде кім тұрады? – дейді. – Мен, иесі –...

Далада аттың бас сүйегі жатыр. Келді жүгіріп ін қазғыш сұр тышқан. О, о! Міне! Қандай ақбоз үй, бұл үйде кім тұрады? –  дейді. Ешкім дыбыс бермеді. Енді мұнда ін қазғыш сұр тышқан тұрады деп жүгіріп үйге кірді. Тарбақтап секіріп бақылдауық бақа келді.
Міне!...қандай ақбоз үй, бұл үйде кім тұрады? – дейді.
 – Мен, иесі – сұр тышқан.
 – Сен кім?
Мен бақылдауық бақамын.
 – Кел мұнда менімен бірге тұруға дейді. Екеуі бірге тұрады. Шоңқаңдап келеді қыли қоян.

 – Мынау неткен ақбоз үй, бұл үйде кім тұрады? – дейді.
 – Мұнда мен, ін иесі – сұр тышқан, бақылдауық тарбақ бақа тұрады. Сен кімсің дейді.
 – Мен тауларда шоңқаңдағыш сұр қоян.
 – Кел мұнда бәріміз бірге тұрайық – дейді. Келді кірді қоян.
Үшеуі бірге тұрады. Бір уақытта жүгіріп қызыл түлкі.
 – Мынау неткен ақбоз үй? Бұл үйде кім тұрады? – дейді.
 – Мен ін иесі сұр тышқан, бақылдауық тарбақ бақа, шоңқаңдағыш сұр қоян тұрады.
 – Сен өзі кімсің?
 – Мен өзім әрбір жерді кезгіш.
 – Кел, мұнда бәріміз бірге тұрайық. Келді, кірді. Төртеуі бірге тұрады. Бір уақытта келді аяңдап аю. Бар дауысымен ақырды. Бұл неткен ақбоз үй, бұл үйде кім тұрады?
 – Мұнда ін иесі – сұр тышқан, бақылдауық тарбақ бақа, тауларда шоңқаңдағыш және әр жерде кезгіш тұрады.
 – Сен кімсің?
 – Мен үйіңнің төбесіне шығып, қабырғаңды езгіш. Аю басқа шығып құйрығын қойып отырды. Бәрі ойбай салып бақырды.

